কয়রার পাঁচটি ক্লিনিক ও ডায়াগনষ্টিক সেন্টারের মধ্যে সবচেয়ে ‘মানসম্মত’ বলে দাবিদার ‘কয়রা হাসপাতাল এন্ড ডায়াগনষ্টিক সেন্টার’। ওই ক্লিনিকটি পরিদর্শনকালেও পাওয়া যায়নি কোন চিকিৎসক ও নার্সকে। ক্লিনিকটির মালিককে পাওয়া যায় দোতলার একটি রুমে লুঙ্গি পরা অবস্থায়। রাতে ক্লিনিকের নির্দিষ্ট নাম্বারে ফোন দিয়েও পাওয়া যায়নি আবাসিক মেডিকেল অফিসারকে। একজন নারী নিজেকে ডিপ্লোমাধারী নার্স হিসেবে পরিচয় দিলেও দুপুরে ক্লিনিকটির মালিক নিজেই জানান, তিনি সবে বিজ্ঞাপন দিয়ে ডিপ্লোমাধারী নার্স নিয়োগের প্রস্তুতি নিয়েছেন। এভাবেই নানা অনিয়ম, অব্যবস্থাপনা আর দুর্নীতির মধ্য দিয়ে চলছে কয়রা উপজেলার চিকিৎসা ব্যবস্থা।